СЪОБЩЕНИЕ НА КОМИСИЯТА ДО СЪВЕТА

Финансова информация за Европейските фондове за развитие

Предговор

В съответствие с член 7, параграф 3 от Вътрешното споразумение[1] и член 57, параграфи 3 и 4 от Финансовия регламент за 10-ия ЕФР[2] Комисията представя в настоящия документ предварителната оценка на поетите задължения, на плащанията и на вноските за периода 2011—2012 г., като взема предвид прогнозите на Европейската инвестиционна банка (ЕИБ) за Инвестиционния механизъм.

В настоящия документ са представени финансовото изпълнение на ЕФР (от 8-и до 10-и ЕФР) за 2010 г. и прогнозите за изпълнението за периода 2011—2013 г.

Вноските за инструментите, управлявани от ЕИБ в рамките на 9-ия и 10-ия ЕФР (Инвестиционния механизъм и лихвените субсидии), се плащат от държавите-членки директно на ЕИБ. Вноските за другите инструменти, включително за предишните инструменти, управлявани от ЕИБ (рисковия капитал и лихвените субсидии), се плащат на Комисията.

Въведение

Комисията и ЕИБ актуализираха прогнозите си за поетите задължения и за плащанията за 2011 и 2012 г. за всяка една от страните от АКТБ[3] и ОСТ[4]. Отделено бе особено внимание на съставянето на прогнозите за плащанията с цел да се помогне на държавите-членки да предвидят възможно най-точно сумите, които трябва да заделят в националния си бюджет, като същевременно се осигури наличността на достатъчно финансови ресурси за ЕФР, за да се избегнат проблеми с ликвидността.

В съответствие с член 7 от Вътрешното споразумение за 10-ия ЕФР[5] и член 57, параграф 5 от Финансовия регламент[6] предварителните оценки ще бъдат преразгледани в съобщението от октомври 2011 г.

В графиката по-долу е представено общото развитие на поетите задължения и на плащанията, като са включени и прогнозите за 2011—2013г. (Комисия и ЕИБ). В нея ясно се вижда структурната тенденция за нарастване на поетите задължения и на плащанията от 1997 г. нататък, което се дължи на ускоряването на прилагането на помощта. Както бе предвидено през 2008 г., разликата между поетите задължения и плащанията бе намалена през 2009 и 2010 г., което отразява тенденцията за доближаване на размера на плащанията до този на поетите задължения.

Развитие на брутните поети задължения и плащания на ЕК и ЕИБ през 1997—2013 г.[7]

[pic]

1. Изпълнение на Европейските фондове за развитие към 31 декември 2010 г. (поети задължения, плащания и финансова ситуация)

В приложения 1, 2 и 3 са посочени съответно действителните поети задължения, плащания и финансова ситуация, отчетени през 2010 г., като е направено сравнение между тях и прогнозите от октомври 2010 г.[8], както и прогнозите за 2011 и 2012 г.

Към края на 2010 г. размерът на поетите задължения възлиза на 50 % от средствата по 10-ия ЕФР, което означава, че сме на път да постигнем целта си до края на 2013 г. да бъдат поети задължения за всички средства по 10-ия ЕФР.

Размерът на плащанията за 2010 г. е най-високият досега за ЕФР, което потвърждава общата положителна тенденция в развитието им.

2. Финансови прогнози за 2011—2013 г.[9]

Таблицата по-долу съдържа актуализация в ъз основа на последните ни прогнози.

[pic]

3. Прогнози за финансовото изпълнение за 2011 и 2012 г.

Новите прогнози са представени в приложения 1—3.

Размерът на вноските на държавите-членки за ЕФР за 2011 г. бе определен от Съвета през октомври 2010 г.[10] — 3 690 млн. EUR за Комисията и 210 млн. EUR за ЕИБ. Новите прогнози за 2011 г. потвърждават нуждите от касова наличност на ЕИБ в размер на 210 млн. EUR, но същевременно сочат, че тези на Комисията — 3 100 млн. EUR — са по-малки от прогнозираните през октомври 2010 г.

Таванът за вноските на държавите-членки през 2012 г. възлиза на 3 800 млн. EUR за Комисията и на 280 млн. EUR за ЕИБ[11].

Трябва да се подчертае, че тези данни са предварителна прогноза и трябва да се използват предпазливо. Комисията и ЕИБ ще изготвят по-надеждни прогнози след лятото, като те ще бъдат представени в съобщението от октомври.

[pic]

[pic]

[pic]

Приложение 4: Вноски за ЕФР за 2011 г. по държави-членки (EUR)

[pic]

[1] Вътрешно споразумение между представителите на правителствата на държавите-членки, заседаващи в рамките на Съвета, относно финансирането на помощта от Общността по многогодишната финансова рамка за периода 2008—2013 г. в съответствие със Споразумението за партньорство АКТБ и ЕО и относно разпределянето на финансовата помощ за отвъдморските страни и територии, по отношение на които се прилага четвърта част от Договора за ЕО, ОВ L 247, 9.9.2006 г., стр. 32.

[2] Регламент (ЕО) № 215/2008 на Съвета от 18 февруари 2008 г. относно Финансовия регламент, приложим за 10-ия Европейски фонд за развитие.

[3] Държави от Африка, Карибите и Тихоокеанския басейн.

[4] Отвъдморски страни и територии.

[5] ОВ L 247, 9.9.2006 г., стр. 32.

[6] Регламент (ЕО) № 215/2008 на Съвета от 18 февруари 2008 г. относно Финансовия регламент, приложим за 10-ия Европейски фонд за развитие.

[7] Стойностите за 2011—2013 г. са прогнозни.

[8] COM(2010) 512 окончателен от 11.10.2010 г.

[9] Тъй като финансовата рамка за периода след 2013 г. още не е договорена и се очаква да има съществено отражение върху стойностите по изпълнението, предпочитаме да не представяме прогнози за поетите задължения, плащанията и вноските за 2014 и 2015 г. както за Комисията, така и за ЕИБ.

[10] Решение на Съвета от 5 ноември 2010 г., документ 15831/10.

[11] Решение на Съвета от 29 ноември 2010 г. относно тавана на годишната сума на вноските, които трябва да бъдат платени от държавите-членки за финансиране на Европейския фонд за развитие през 2012 г. — документ 16971/10 на Съвета.